paag pahiri samaan lait paagak virodh kenihaar saahitykaar aa umesh mandalak pita maanniya mandalji .  -  with Sangita Mishraand 14 others.
 रोसड़ामे 21 दिसम्बरक साँझमे अपराधी सभ पुलिसक टाइगर जवान गंगेशक हत्या कऽ देलक। घटनास्थलसँ पुलिसकेँ खूनक छाप आ अपराधी सभक मोबाइल भेटल। मोबाइल लोकेशनक आधारपर महाराष्टÑक कल्याणसँ चारिटा अपराधीकेँ महाराष्टÑक एटीएस अधिकारी धेलनि। पकड़ल गेल आरोपीसँ पूछताछक बाद एटीएस दुटा आर व्यक्तिकेँ गिरफ्तार कऽ पूछताछ कऽ रहल अछि। डीआइजी सुधांशु कुमार प्रेस कान्फ्रेंसमे कहलनि जे पकड़ल गेल चारुटा अपराधी पूछताछक बाद टाइगर जवानक हत्याक बात स्वीकारलक। ओना हिनका लगसँ कोनो हथियार नञि भेटल। डीआइजी कहलनि जे सिपाहीक हत्यामे देवा पञ्जियारक हाथ अछि। एकर कारणमे पिस्टल छीनबाक बात सोझाँ आबि रहल अछि। ओना देवा पुलिसक सोझाँ ईहो कहलनि जे सुरेश पासवान जुआक कारोबार करैत छला। एकर बदलामे ओ तीन सय टाका रोज टाइगरक जवानकेँ दैत छल। हत्याक दिन पिस्टल छीनबाक बातकेँ लऽ देबा बाइकपर बैस अपन सहयोगी नवनीत सिह 'सिंटु', अमरजीत, रोशन पञ्जीयार, राजाराम पासवान, अमीत झा केँ बजा टाइगर जवानक पिस्टल ओकरेसँ छीन गोली दागि देलक। एकर बाद सभटा अपराधी नदी पार कऽ बेगुसराय पहुँचल आ अपन संगीक घरमे हथियार छुपा कऽ पटनासँ ट्रेन पकड़ि महाराष्टÑक सिरडी पहुँचल। पुलिस मोबाइल लोकेशनक आधारपर आ एटीएसक सहयोगसँ चारिटा अपराधीकेँ पकड़लनिआ पूछताझ केलनि। एहि क्रममे महाराष्टÑक दूटा अन्य व्यक्तिकेँ सेहो पूछताझ चलि रहल अछि जे हुनका पनाह देने छला। ओना घटनाक्रममे सम्मिलित तीनटा अन्य आरोपी पुलिसक गिरफ्तमे फरार छथि। एकरा लेल लगातार छापामारी कएल जा रहल अछि। डीआइजीक कहब अछि जे गंगेशक पिस्टलक खोजमे छापामारी कएल जा रहल अछि। नवनीतक खूनक नूमना लऽ जाँचक प्रक्रिया चलि रहल अछि। धराएल गेल सभटा आरोपीकेँ पूछताझक बाद जहल भेज देल जाएत।
 जनकपुर अञ्चल अस्पतालमे बच्चा बदलबाक विषयकेँ लऽ हो हल्ला मचल अछि।
 आइ भोरमे जनमल दुटा नवजात शिशु (एकटा बेटा आ एकटा बेटी)केँ लऽ दुटा अभिभावक बीचमे बच्चा बदलवाक बातकेँ लऽ हो हल्ला मचि गेल। जाहिमे अन्ततः अस्पताल प्रशासन ई निर्णय लेलक जे दुनू बच्चाक सही अभिभावक केर पहचान लेल दुनू पक्षक डीएनए टेस्ट करेबा लेल काठमाण्डू पठाओल गेल।
 धनुषा जिलाक खरिहानी पाँचक मनोज साह अपन घरवालीकेँ लऽ टायर गाड़ीपर लऽ प्रसुति लेल अञ्चल अस्पताल आनैत काल रस्तेमे बच्चाक जन्म भेल छल। जन्मक पश्चात इलाज लेल अञ्चल अस्पतालमे भर्ती केला बाद शल्य क्रिया लेल लऽ गेल समयमे महोत्तरी लक्ष्मीनियाँ पाँचक रेणु देवी महतो सेहो बच्चाकेँ जन्म देने छली।
 अस्पताल प्रशासनक अनुसार धनुषाक खरिहानी निवासी संगिताक कोखिसँ बेटीक जन्म भेल आ महोत्तरीक लक्ष्मीनिया पाँचक रेणु देवीक कोखिसँ बेटाक जन्म भेल कहला बाद साह पक्षक लोक हो हल्ला करऽ लगला। साह पक्षक विवादक कारण बात बढ़ैत चलि गेल आ अन्तमे अस्पताल प्रशासन हस्तक्षेप कऽ माय बच्चा संगे दुनू पक्षक चारि चारि गोटे आ संगे एकटा पुलिसकेँ डीएनए परीक्षण लेल माठमाण्डू भेजल गेल।
 खरिहानी संगिता साह बेटा भेल कहिकेँ दावा कऽ रहल अछि।
 अस्पताल प्रशासन विवादक समाधान लेल प्रहरी सहित दुनू पक्षकेँ डीएनए परीक्षण लेल सेनानाष्टको विधि विज्ञान प्रयोगशालामे पठौलक। एकर सूचना जिला प्रहरी कार्यालय धनुषासँ प्राप्त भेल।
 ओम्हर दुनू पक्षसँ हस्ताक्षर करा कागज बनाओल गेल जाहिमे लिखल अछि जे जिनक दावा गलत सिद्ध होएत हुनका दुनु पक्षक खर्चा बहन करऽ पड़त। एहि तरहक विवाद जनकपुर अञ्चलमे सम्भवतः पहिल बेर भेल अछि।
 युवा मैथिल भेल पृथक मिथिला राज्य के लेल आगू ( डेल्ही जंतर - मंतर -22 मार्च से 25 मार्च - 2013)
युवा मैथिल भेल पृथक मिथिला राज्य के लेल आगू ( डेल्ही जंतर - मंतर -22 मार्च से 25 मार्च - 2013)
प्रीय मैथिल,
मिथिला राज्यक लेल चारि दिनक अनशन एहि बातक घोतक अछि जे,सार्थक्ता आब एहि आंदोलन सँ जुड़ि रहल अछि। ई कोनो साधारण निर्णय नहि अछि अपितु,पांडित्य आ परीधीक आवरण तोरि आब आंदोलन अपन सार्वभौमिकताक दीश अग्रसर बुझना जाइत अछि। एहि मे कोनो शंका नहि अछि जे,दशियों सँ काबिल आ कर्मठ लोक मैथिली आ मिथिलाक आंदोलनक आधुनिक स्वरूप के संरक्षन दैत रहलाह मुदा आब एहि स्वरूप के परीधीक दायरा सँ बान्हल नहि राखल जा सकैत अछि आ तैं हम पुर्ण रूपें एहि अनशन के समर्थन करैत छी। इश्वर हुनका एहि कठिन निर्णयक काल मदद करैथि। प्रवीण जी, अहिंक पोस्ट सँ हमरा ई समाचारक ग्याँत भेल तैं हुनकर नाम जानबाक इक्षा हमरा जरूर अछि।
 एहन बहुतो लोक छथि जे,सक्षम छथि मिथिलाक एतिहासिक दृष्टिपटल पर अवतरित होयबाक लेल। सूचना क्रांतिक एहि दौर मे हमरे अहाँ के हिनका आगू बढेबाक साधन तैयार करय पड़त आ तखने ओहि परीधी आ परिसीमा सँ हम एहि आंदोलन के बाहर निकालि सकैत छी। हमर मन्तव्य सँ ई तातपर्य नहि होयबाक चाही जे,कियो ओहि परीधीक निर्माणक दोषी छथि मुदा एहि काल मे सबहक सहभागिकताक जरूरत अछि आ एहि समय हम व्यापकतताक विरोधी नहि भय सकैत छी।
 हम याद दियाबी जे,८ जनवरीक कमला नेहरू लाइब्रेरीक मिथिलांचल विकास सेनाक कार्यक्रम के ओहि ठामक मिडिया अधिक रास सराहना कैलन्हि अछि। ई खुशीक गप्प अछि जे मिडियो तत्पर छथि एहन तरहक आंदोलन के अमली जामा पहिरेवाक लेल। एहि मे रत्नेशवर झा जीक,मिथिला मुक्ति मोर्चाक सरोज झा जीक,प्रवीण जीक ओ सनेस जे आदित्य जीक माध्यम सँ प्रसारित भेल आ खास क हम सब सँ बेसी प्रभावित भेलहुँ आदित्य जीक नैन्ह कालक तेज आ कर्मठता सँ। आदित्य जी हमर बेटाक तुरिया छथि ओ १२वीं मे छथि मुदा हुनकर अदम्य शाहस आ विद्दुता समस्त मिथिलांचलक मष्तक के गौरवान्वित कय सकैत अछि। मुदा हमरो अहाँक कर्तव्य अछि जे एहि नव पौध के संरक्षण प्रदान करी।
 हम समस्त मैथिल चाहे ओ कोनो संगठन वा संस्था सँ जुड़ल छी अपन मात्रीभूमिक रक्षार्थ आगू आयल छी। ककरो कम आ बेसी योगदान सँ जतेक एहि लड़ाई के नहि लड़ल जा सकैत अछि ताहि सँ बेसी समस्त मैथिलक समानैतिक सोच आ सम-भाव सँ। तैं हम समस्त मैथिल सँ आग्रह करब जे कवि एकांत जीक अनशन के समर्थन करी आ आदित्य जी सन मैथिल पुत्र के प्रतिभाक अवलोकन जरूर होयबाक चाही। हमरा गर्व अछि जे हम मैथिल छी आ माँ जानकी सँ ऎह कामना जे,हमर अनेको जन्म एहि मा्त्रीभूमिक सेवा मे समर्पित होयबाक प्रेरणा सँ ओत-प्रोत हो। जय मिथिला,जय मैथिली।
 एक युवा मिथिला राज्यलेल कैल जा रहल माँग हेतु धरनामें तीन बेर सहभागी बनैत छथि आ हुनका हृदयमें जागृति जगैत अछि जे हमहुँ किछु करी - एवम् प्रकारेन ओ निर्णय करैत छथि जे ४ दिन के अनशन करब। कतेक पैघ बात भेलैक! एहि बात के लेल हुनका आशीर्वाद आ सहयोग के बात नहि कय हजारो तरहक प्रश्न सँ घेरघार कैल जाय, केओ अनुभवहीन कहि अपन अक्खडवादी विचार सँ बेधैथ तऽ केओ औकात सऽ बेसी खोंखी करैत कहैथ जे फल्लाँ रहता तऽ हम या हमर संस्था सहयोग नहि देत, आदि-आदि!
 तहिना दोसर युवा जे देखैत छथि बदतर हालत आ दयनीय अवस्था सँ निकैल रहल मिथिला राज्य लेल धरना प्रदर्शन, लेकिन गप देखैत छथि गंभीरादेवी के जितैत तऽ हुनको मन में उद्वेग लैत छन्हि जे धू! ई किदैन-कहाँदैन भऽ रहल अछि आ वास्तविकत लडाई नहि बस सांकेतिक नाममात्र लेल आन्दोलन चलि रहल अछि। तऽ कि मिथिला राज्य सचमें चाही, आ कि बस धूरखेल भऽ रहल अछि? हिनकर जिग्यासा के सेहो शान्त करबाक लेल बेईमानी आ धूरखेल बन्द करैत एक गंभीर प्रयास के आवश्यकता छैक। कहियो युवावस्थामें शुरु कैल मिथिला-मैथिली लेल लडाई आब वृद्ध हड्डी बनि के रहि गेल छथि, लेकिन मिथिला राज्य के माँग कतेक दूर धरि सफलता पौलक तेकर कोनो लेखा-जोखा किनकहु लग नहि। बात बुझू! आम मैथिल तक कोनो आन्दोलन के चर्चो तक नहि पहुँचल। बहुत बात छैक। आत्ममंथन करय वाला बात थिकैक ई सभ। मिथिला राज्यके मजाक जुनि बनाउ। मिथिलाक अस्मिता के जोगेबाक लेल शीघ्रातिशीघ्र किछु करबाक बात टा करू। तकनीकी बात सभ अहाँ सभक मुँह सँ शोभा नहि पबैछ। दुनियामें जेकरा अपन इज्जत के खयाल छैक से संगठित भऽ के लडलकैक आ तदोपरान्त न्याय पेलकैक। अहुँ सभ न्याय लेल लडू। जनता नहि बुझि रहल अछि ताहि लेल जे मोन में अबैत अछि से कय लैत छी आ नाम दऽ दैत छियैक जे धरना केलहुँ. . . . . से युवा में जे कर्मठ विचारधाराके अछि तेकरा सभके नीक नहि लगैत छैक। काज करय पडत। आब अहाँ सभ युवा के आगू राखि के काज करू आ देखियौक जे कतेक जल्दी मौसममें परिवर्तन अबैत छैक।
 तऽ मानि जाउ किछु भऽ के रहत!
 आब अन्तिम बेर कर जोडैत छी!
 जुनि क्राँति शाँति सँ खूनी बनय!
 लेकिन मैथिलक पहचान बनय!
 जे बनि के रहय, जे बनि के रहय!
 तहिना दोसर युवा जे देखैत छथि बदतर हालत आ दयनीय अवस्था सँ निकैल रहल मिथिला राज्य लेल धरना प्रदर्शन, लेकिन गप देखैत छथि गंभीरादेवी के जितैत तऽ हुनको मन में उद्वेग लैत छन्हि जे धू! ई किदैन-कहाँदैन भऽ रहल अछि आ वास्तविकत लडाई नहि बस सांकेतिक नाममात्र लेल आन्दोलन चलि रहल अछि। तऽ कि मिथिला राज्य सचमें चाही, आ कि बस धूरखेल भऽ रहल अछि? हिनकर जिग्यासा के सेहो शान्त करबाक लेल बेईमानी आ धूरखेल बन्द करैत एक गंभीर प्रयास के आवश्यकता छैक। कहियो युवावस्थामें शुरु कैल मिथिला-मैथिली लेल लडाई आब वृद्ध हड्डी बनि के रहि गेल छथि, लेकिन मिथिला राज्य के माँग कतेक दूर धरि सफलता पौलक तेकर कोनो लेखा-जोखा किनकहु लग नहि। बात बुझू! आम मैथिल तक कोनो आन्दोलन के चर्चो तक नहि पहुँचल। बहुत बात छैक। आत्ममंथन करय वाला बात थिकैक ई सभ। मिथिला राज्यके मजाक जुनि बनाउ। मिथिलाक अस्मिता के जोगेबाक लेल शीघ्रातिशीघ्र किछु करबाक बात टा करू। तकनीकी बात सभ अहाँ सभक मुँह सँ शोभा नहि पबैछ। दुनियामें जेकरा अपन इज्जत के खयाल छैक से संगठित भऽ के लडलकैक आ तदोपरान्त न्याय पेलकैक। अहुँ सभ न्याय लेल लडू। जनता नहि बुझि रहल अछि ताहि लेल जे मोन में अबैत अछि से कय लैत छी आ नाम दऽ दैत छियैक जे धरना केलहुँ. . . . . से युवा में जे कर्मठ विचारधाराके अछि तेकरा सभके नीक नहि लगैत छैक। काज करय पडत। आब अहाँ सभ युवा के आगू राखि के काज करू आ देखियौक जे कतेक जल्दी मौसममें परिवर्तन अबैत छैक।
 तऽ मानि जाउ किछु भऽ के रहत!
 आब अन्तिम बेर कर जोडैत छी!
 जुनि क्राँति शाँति सँ खूनी बनय!
 लेकिन मैथिलक पहचान बनय!
 जे बनि के रहय, जे बनि के रहय!
 सदस्यता लें संदेश (Atom)